cyanic-selkie/wikianc huggingface dataset:
Νεπάλ
Διακυβέρνηση
Στις 28 Δεκεμβρίου του 2007 το προσωρινό κοινοβούλιο του Νεπάλ, το οποίο συστάθηκε ύστερα από συμφωνία των μεγαλύτερων πολιτικών κομμάτων της χώρας και των Μαοϊστών, πρώην ανταρτών ανακήρυξε το Νεπάλ ως Ομοσπονδιακή Κοινοβουλευτική Δημοκρατία, αποκηρύσσοντας τη μοναρχία. Η απόφαση αναμένεται να επικυρωθεί από την Ιδρυτική Συντακτική Συνέλευση, η οποία θα προκύψει από εκλογές, που διενεργήθηκαν τον Απρίλιο του 2008. Οι εκλογές αναβλήθηκαν δύο φορές και τελικά διεξήχθησαν στις 10 Απριλίου του 2008. Στη διάρκεια των εκλογών, βρήκε το θάνατο ένας άνθρωπος σε επεισόδια ανάμεσα σε οπαδούς αντίπαλων παρατάξεων στα νότια της χώρας. Περισσότεροι από 17,5 εκατομμύρια εκλογείς προσήλθαν στις κάλπες και με το σχηματισμό της Συντακτικής Συνέλευσης θα καταργηθεί η μοναρχία στο κρατίδιο. Στη Συντακτική εθνοσυνέλευση εξελέγησαν συνολικά 601 βουλευτές, οι οποίοι ανεδείχθησαν έπειτα από μία σύνθετη εκλογική διαδικασία, που συνδυάζει το αναλογικό και πλειοψηφικό σύστημα. Τα πρώτα αποτελέσματα έδειξαν προβάδισμα για τους πρώην Μαοϊστές αντάρτες. Ως αποτέλεσμα, εξελέγη από τη Συντακτική Συνέλευση νέος πρωθυπουργός ο ηγέτης των πρώην ανταρτών, Πρατσάντα. Το 2010 ξέσπασε πολιτική κρίση και τον επόμενο χρόνο έγινε Πρωθυπουργός ο Τζάλα Νατ Χανάλ και έπειτα ο Μπαμπουράμ Μπαταράι. Στις 20 Σεπτεμβρίου 2015 τέθηκε σε ισχύ το νέο Σύνταγμα.
Πολιτική κρίση 2010-11
Μετά την παραίτηση του Πρατσάντα, πρωθυπουργός ανέλαβε ο Μαντχάβ Κουμάρ Νεπάλ, ο οποίος παραιτήθηκε τον Ιούνιο του 2010, με σκοπό να τερματιστεί η πολιτική κρίση, να ψηφιστεί νέο Σύνταγμα και να σχηματιστεί κυβέρνηση εθνικής ενότητας. Τον Ιούλιο του 2010 το κοινοβούλιο απέτυχε να εκλέξει νέο πρωθυπουργό. Στην πρώτη ψηφοφορία, στις 21 Ιουλίου, ο Πούσπα Καμάλ Νταχάλ έλαβε 242 ψήφους υπέρ, 114 κατά και υπήρχαν 236 αποχές. Έτσι, δεν κατάφερε να συγκεντρώσει τον απαιτούμενο αριθμό των 301 ψήφων. Σε επόμενη ψηφοφορία, ο Ραμτσάντρα Πουντέλ συγκέντρωσε 124 ψήφους υπέρ, ενώ 235 βουλευτές ψήφισαν κατά και υπήρχαν 228 αποχές. Οι ίδιοι υποψήφιοι απέτυχαν ξανά στις 23 Ιουλίου, με τον Νταχάλ να λαμβάνει 241 ψήφους και τον Πουντέλ 123. Στις 4 Νοεμβρίου 2010, απέτυχε η 16η συνεχής προσπάθεια για εκλογή πρωθυπουργού από το Κοινοβούλιο, καθώς ο μοναδικός υποψήφιος, Πουντέλ, συγκέντρωσε μόλις 82 ψήφους υπέρ, 2 κατά και 17 ουδέτερες, ενώ ένας υποψήφιος χρειάζεται πλειοψηφία 301 ψήφων στο 601μελές Κοινοβούλιο. Η 17η συνεχής απόπειρα για εκλογή πρωθυπουργού, στις 12 Ιανουαρίου 2011, αναβλήθηκε λόγω της αποχώρησης του μοναδικού υποψηφίου που είχε μείνει (του Πουντέλ). .
Τελικά, στις 3 Φεβρουαρίου 2011 ο αριστερός Τζάλα Νατ Χανάλ, ηγέτης του Κομμουνιστικού Κόμματος (Μ-Λ), εξελέγη πρωθυπουργός από το Κοινοβούλιο, με 368 ψήφους έναντι 122 ψήφων για τον Πουντέλ από το Κογκρέσο του Νεπάλ και 67 για τον Μπιτζάι Κουμάρ Γκατσχεντάρ από το Φόρουμ για τα Δικαιώματα του Λαού των Μαντέσι. Ο Χανάλ παραιτήθηκε τον Αύγουστο προκειμένου να σχηματιστεί κυβέρνηση εθνικής ενότητας και νέος Πρωθυπουργός εξελέγη στις 28 Αυγούστου 2011 ο Μπαμπουράμ Μπαταράι, με 340 επί συνόλου 574 ψήφων στο Κοινοβούλιο. Η ορκωμοσία του Μπαταράι έγινε την επόμενη ημέρα.
Έγκλημα και νομοθεσία
Σύμφωνα με μια έρευνα του 2010, εκτιμάται ότι υπάρχουν περίπου 46.000 χρήστες σκληρών ναρκωτικών στη χώρα, με το 70% των χρηστών να συγκαταλέγεται στην ηλικιακή ομάδα των 15 έως 29. Η ίδια έρευνα ανέφερε επίσης ότι το 19% των χρηστών είχε εισαχθεί στα σκληρά ναρκωτικά όταν ήταν κάτω των 15 ετών και 14,4% των χρηστών ναρκωτικών πηγαίνουν ακόμα στο σχολείο ή το κολέγιο.
Η εμπορία ανθρώπων είναι ένα σημαντικό πρόβλημα στο Νεπάλ. Στο Νεπάλ θύματα διακινούνται εντός της χώρας, στην Ινδία, τη Μέση Ανατολή, και σε άλλες περιοχές, όπως η Μαλαισία. Οι γυναίκες ωθούνται στην πορνεία, ενώ άτομα ανεξαρτήτως φύλου και ηλικίας γίνονται οικιακό προσωπικό, ζητιάνοι, εργαζόμενοι σε εργοστάσια, εργαζόμενοι σε ορυχεία, καλλιτέχνες τσίρκου και στρατιώτες. Η σωματεμπορία είναι ιδιαίτερα αχαλίνωτη μέσα στο Νεπάλ και στην Ινδία, με μέσο όρο 5.000 έως 10.000 γυναίκες και κορίτσια κάθε χρόνο, μόνο στην Ινδία.
Με την ευρύτερη διαθεσιμότητα της τεχνολογίας των πληροφοριών, το έγκλημα στον κυβερνοχώρο ακολουθεί μια αυξανόμενη τάση. Η αστυνομία κάθε χρόνο ασχολείται με δεκάδες υποθέσεις που αφορούν το ηλεκτρονικό έγκλημα.
Η θανατική ποινή καταργήθηκε στο Νεπάλ το 1997. Το 2008, το Νεπάλ κατάργησε το σύστημα της καταναγκαστικής εργασίας, απελευθερώνοντας περίπου 20.000 ανθρώπους.
Δημογραφία
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 70,9 χρόνια (68,9 χρόνια οι άνδρες και 72,7 οι γυναίκες).
Μεταφορές
Η οδήγηση γίνεται στα αριστερά.
Εξωτερικοί σύνδεσμοι
* Κατηγορία:Περίκλειστα κράτη Νεπαλ Κατηγορία:Λαϊκές Δημοκρατίες
Δημοτική Ενότητα Άνω Σύρου
Η δημοτική ενότητα Άνω Σύρου είναι μία από τις τρεις δημοτικές ενότητες του Δήμου Σύρου - Ερμούπολης, ο οποίος δημιουργήθηκε με το Πρόγραμμα Καλλικράτης και υπάγεται στην Περιφερειακή Ενότητα Σύρου της Περιφέρειας Νοτίου Αιγαίου.
Η δημοτική ενότητα Άνω Σύρου περιλαμβάνει τα πρώην δημοτικά διαμερίσματα του Δήμου Άνω Σύρου που συστάθηκε το 1948, διευρύνθηκε το 1999 με το Σχέδιο Καποδίστριας και τελικά καταργήθηκε το 2011.
Διαίρεση δημοτικής ενότητας
Στον παρακάτω κατάλογο αναφέρονται οι δημοτικές και τοπικές κοινότητες καθώς και οι οικισμοί της δημοτικής ενότητας Άνω Σύρου.
Δημοτική Κοινότητα Άνω Σύρου
Συνολικός πληθυσμός: 2.133
Τοπική Κοινότητα Γαλησσά Σύρου
Συνολικός πληθυσμός: 515
Τοπική Κοινότητα Χρούσων
Συνολικός πληθυσμός: 269
Εξωτερικοί σύνδεσμοι
Δ
Οχοζίας
Με το όνομα Οχοζίας φέρονται δύο Βιβλικά πρόσωπα και οι δύο Βασιλείς του αρχαίου Ισραήλ οι οποίοι και είναι:
Οι Δολοφόνοι (ταινία 1946)
μικρογραφία|260x260εσ|Η [[Άβα Γκάρντνερ και ο Μπαρτ Λάνκαστερ σε σκηνή της ταινίας]] Η ταινία Οι Δολοφόνοι (αγγλ. The Killers) είναι φιλμ νουάρ παραγωγής 1946, σε σκηνοθεσία Ρόμπερτ Σιόντμακ, βασισμένη σε ομώνυμο διήγημα του Έρνεστ Χέμινγουεϊ. Πρωταγωνιστες της ταινίας είναι ο Μπαρτ Λάνκαστερ, η Άβα Γκάρντνερ κι ο Έντμοντ Ο'Μπράιεν. Στην ταινία έκανε το ντεμπούτο του κι ο Γουίλιαμ Κόνραντ στο ρόλο ενός από τους δολοφόνους του τίτλου.
Το 2008 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου.
Υπόθεση
Δυο επαγγελματίες δολοφόνοι καταφτάνουν σε μια μικρή πόλη του νότου και σκοτώνουν τον Ολ Άντερσον (Μπαρτ Λάνκαστερ), έναν άνδρα γνωστό με το ψευδώνυμο: "Ο Σουηδός", που είχε εγκατασταθεί στην πόλη τον τελευταίο χρόνο κι είχε πιάσει δουλειά σε βενζινάδικο. Ο Σουηδός είχε κάνει ασφάλεια ζωής και ο υπάλληλος της ασφαλιστικής Τζιμ Ρίαρντον (Έντμοντ Ο' Μπράιεν) προσπαθεί να εξιχνιάσει το μυστήριο της δολοφονίας του παρά τις ενστάσεις του αφεντικού του. Ξεκινάει λοιπόν την έρευνά του μιλώντας με φίλους και γνωστούς από το περιβάλλον του Σουηδού και όλοι οι δρόμοι τον οδηγούν στην Κίττυ Κόλλινς (Άβα Γκάρντνερ), μια αδίστακτη γυναίκα που οδήγησε τον νεαρό άνδρα στην καταστροφή.
Πληροφορίες παραγωγής
Τα πρώτα 20 λεπτά της ταινίας που απεικονίζουν την άφιξη των δυο επαγγελματιών δολοφόνων στη μικρή πόλη, καθώς και η δολοφονία του Σουηδού αποτελούν ακριβή κινηματογραφική μεταφορά του διήγηματος του Έρνεστ Χέμινγουεϊ "Οι δολοφόνοι". Το υπόλοιπο της ταινίας που πραγματεύεται την έρευνα του Τζιμ Ρίαρντον αποτελεί πρωτότυπη δημιουργία. Σύμφωνα με τον βιογράφο του Χέμινγουεϊ, Κάρλος Μπέικερ, "Οι δολοφόνοι" ήταν η πρώτη κινηματογραφική μεταφορά βασισμένη σε έργο του Χέμινγουεϊ, την οποία ο συγγραφέας θαύμαζε πραγματικά.
Ο παραγωγός Μαρκ Χέλιντζερ πλήρωσε 36.750 δολάρια για τα δικαιώματα του διηγήματος του Χέμινγουεϊ. Η κινηματογραφική μεταφορά του διηγήματος αποτέλεσε την πρώτη του ανεξάρτητη παραγωγή. Το σενάριο γράφτηκε από τον Τζον Χιούστον (του οποίου το όνομα δεν αναφέρεται στους τίτλους της ταινίας λόγω του γεγονότος ότι είχε συμβόλαιο με την εταιρία Warner Bros. )
Πρώτη επιλογή για το ρόλο του Σουηδού ήταν ο Γουέιν Μόρις, ηθοποιός που ανήκε στο ενεργητικό της Warner Bros. Η εταιρία αρνήθηκε όμως το δανεισμό του στο Χέλινγκερ. Επίσης υποψήφιοι για το ρόλο ήταν οι ηθοποιοί Βαν Χέφλιν, Τζον Χολ, Σόνι Ταφτς και Έντμοντ Ο'Μπράιεν. Ο Ο'Μπράιεν ανέλαβε τελικά το ρόλο του ασφαλιστή Τζιμ Ρίαρντον, ενώ ο ρόλος του Σουηδού δώθηκε τελικά στον ακόμα άσημο Μπαρτ Λάνκαστερ. Πρώτη επιλογή για το ρόλο της femme fatale ήταν η επίσης άσημη Άβα Γκάρντνερ, που είχε συμμετάσχει σε μια σειρά ταινιών σε μικρούς ρόλους περνώντας απαρατήρητη.
Βραβεία
Η ταινία έλαβε τέσσερις υποψηφιότητες για βραβεία Όσκαρ μεταξύ των οποίων και για Όσκαρ Σκηνοθεσίας, χωρίς όμως να κερδίσει κάποιο. Ο Ρόμπερτ Σιόντμακ ηττήθηκε από τον Γουίλιαμ Γουάιλερ που έλαβε το δεύτερό του Όσκαρ Σκηνοθεσίας για την ταινία Τα καλύτερα χρόνια της ζωής μας (The Best Years of our Lives, 1946).
Βραβεία Ακαδημίας Κινηματογράφου (Όσκαρ)
Υποψηφιότητα:
Επανεκτέλεση
Το 1964 ο Ντον Σίγκελ σκηνοθέτησε το ριμέικ της ταινίας με πρωταγωνιστές τους Λι Μάρβιν, Άντζι Ντίκινσον, Τζον Κασσαβέτης και Ρόναλντ Ρίγκαν.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1946 Κατηγορία:Φιλμ νουάρ Κατηγορία:Ταινίες παραγωγής Universal Pictures Κατηγορία:Ταινίες με μουσική σύνθεση Μίκλος Ρόζα Κατηγορία:Ταινίες σε σενάριο Τζον Χιούστον Κατηγορία:Αμερικανικές αστυνομικές δραματικές ταινίες Κατηγορία:Αμερικανικές ασπρόμαυρες ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Ρόμπερτ Σιόντμακ Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες βασισμένες σε έργα του Έρνεστ Χέμινγουεϊ
Αγγελικάρας
Ο Αγγελικάρας ήταν Έλληνας ναυτικός του 19ου αιώνα.
Βιογραφία
Γεννήθηκε στα Ψαρά το 1827. Οι γονείς του ήταν εύποροι. Δώδεκα χρονών μπήκε στο ναυτικό και μπάρκαρε με πλοίο του πατέρα του. Τρία χρόνια αργότερα ήταν πλοίαρχος σε δικό του πλοίο. Ταξίδεψε σε όλη τη Μεσόγειο, τον Εύξεινο Πόντο, και στον Ατλαντικό ωκεανό. Αν και ήταν ιδιοκτήτης δύο πλοίων διορίστηκε ως πρώτος πλοίαρχος από την Ελληνική Ατμοπλοϊκή Εταιρεία. Διέσωσε το «Πανελλήνιο» με το περίφημο σκαρίφημα με τα άχυρα.
Πηγές
Κατηγορία:Έλληνες ναυτικοί
Αλκυονέας του Διόμου
Πηγές
Αλκυονεας του Διομ Κατηγορία:Μυθολογία της αρχαίας Φωκίδας
Revolver (τραγούδι)
Το "Revolver" είναι ένα τραγούδι της Μαντόνα από το τρίτο της greatest hits άλμπουμ, Celebration. Γράφτηκε από τους Μαντόνα, Carlos Battey, Steven Battey, Dwayne Carter, Justin Franks και Brandon Kitchen. Το τραγούδι κυκλοφόρησε στο διαδίκτυο πριν την επίσημη κυκλοφορία του άλμπουμ. Τον Δεκέμβριο του 2009, επιβεβαιώθηκε ότι το τραγούδι θα κυκλοφορήσει ως single από το άλμπουμ.
Είναι ένα electropop τραγούδι και οι στίχοι του μιλούν για την αντιπαράθεση της αγάπης με τα όπλα. Οι κριτικοί έδωσαν μικτές κριτικές. Μερικοί επαίνεσαν τη χορωδία "My love’s a revolver", ενώ άλλοι θεώρησαν ότι ήταν απογοητευτικό και δεν ήταν στο ίδιο επίπεδο με τα προηγούμενα τραγούδια της Μαντόνα. Δεν πήγε πολύ καλά στα επίσημα charts, όπως του Βελγίου, Καναδά, τη Φινλανδία και το Ηνωμένο Βασίλειο, αλλά έφτασε στο τέσσερα στα Billboard Hot Dance Club Songs στις Ηνωμένες Πολιτείες. Ήταν το τελευταίο single της Μαντόνα απ’ τα 2000’ς. Το mix του τραγουδιού απ’τόν David Guetta, One Love Club Mix, κέρδισε το βραβείο στην κατηγορία Best Remixed Recording στα 53α Grammy Awards.
Background
Τον Μάρτιο του 2009, η εκπρόσωπος της Μαντόνα, Liz Rosenberg, επιβεβαίωσε ότι η Μαντόνα σχεδιάζει να κυκλοφορήσει ένα greatest hits άλμπουμ του 2009. Επίσης πρόσθεσε ότι η Μαντόνα πήγε στο στούντιο για να καταγράψει νέο υλικό για το άλμπουμ. Αργότερα, επιβεβαιώθηκε ότι έγραψε τρία νέα κομμάτια για το άλμπουμ, με τον Paul Oakenfold. Η Warner Bros. Records ανέφερε πως ο τίτλος του άλμπουμ θα είναι Celebration. Επίσης ανέφερε ότι το τελικό τραγούδι για τη συλλογή ήταν το "Revolver". Πριν από την κυκλοφορία του άλμπουμ στις 29 Σεπτεμβρίου 2009, η αρχική έκδοση του "Revolver" κυκλοφόρησε στο διαδίκτυο. Το τραγούδι κυκλοφόρησε ψηφιακά στο Ηνωμένο Βασίλειο στις 14 Δεκεμβρίου 2009 από την Warner Bros Records.
Παραπομπές
Κατηγορία:Τραγούδια της Μαντόνα Κατηγορία:Singles του 2009 Κατηγορία:Τραγούδια του 2009 Κατηγορία:Singles της Warner Bros. Records
1388 Αφροδίτη
Ο αστεροειδής 1388 Αφροδίτη (1388 Aphrodite), που δεν πρέπει να συγχέεται με τον ομώνυμο πλανήτη, είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,795. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου.
Φυσικά χαρακτηριστικά
Η μέση διάμετρος της 1388 Αφροδίτης εκτιμάται σε 25,22 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1317. Η 1388 Αφροδίτη περιστρέφεται γύρω από τον εαυτό της μία φορά κάθε 11 ώρες και 56,6 λεπτά.
Εξωτερικοί σύνδεσμοι
Αφροδιτη
Φυλάκιο Έβρου
Το Φυλάκιο (Τοπική Κοινότητα Φυλακίου - Δημοτική Ενότητα Κυπρίνου), ανήκει στον δήμο Ορεστιάδος της Περιφερειακής Ενότητας Έβρου και έχει πληθυσμό 595 κατοίκους (2011). Παλαιότερα ονομαζόταν Σεϊμενλί. Οι περισσότεροι κάτοικοι του είναι πρόσφυγες Γκαγκαβουζήδες. Οι Γκαγκαβούζηδες καταγόταν από τα χωριά της Ανατολικής Θράκης Δίδυμο (Ολ Πασιά), Νίκη (Χάφσα), Νιόβη (Καρακασήμ), Κρασοχώρι (Σαραμπλαρ), Άγιος Γεώργιος και Σοφίδες. Οι Γκαγκαβούζηδες εγκαταστάθηκαν το 1923 κατά την ανταλλαγή των πληθυσμών. Το υπόλοιπο 30% του πληθυσμού προερχόταν από τη Βόρεια Θράκη. Πιο συγκεκριμένα, από τα χωριά Ορτάκιοϊ, Γαϊδουροχώρι και Κοζούλτζια.
Το Φυλάκιο σήμερα
Η παλαιά ονομασία του χωριού ήταν Σεϊμέν η Σεϊμενλί που σημαίνει Φυλάκιο. Σύμφωνα με την παράδοση, ενώ σ' αυτό τον έφορο τόπο, στα μέσα του 17ου αιώνα εγκαταστάθηκε ο Τούρκος φρούραρχος Νεβρίς Μιουχδεντήν, μαζί με την οικογένειά του, προερχόμενος από την Αδριανούπολη. Η θέση του χωριού είναι καίριας σημασίας, διότι βρίσκεται ακριβώς στα μισά του δρόμου Ορτάκιοϊ και Αδριανουπόλεως. Το παραπάνω επιβεβαιώνεται από το γεγονός ότι σε αρκετούς χάρτες, όπου δεν αναφέρονται τα υπόλοιπα χωριά σημειώνεται το Σεϊμενλί αλλά και από το ότι από το 1914, λειτούργησε ταχυδρομικό γραφείο στο Φυλάκιο, σφραγίδα του οποίου σώζεται μέχρι και στις μέρες μας με την ημερομηνία 4/7/1914.
Στο Φυλάκιο εντοπίστηκαν προϊστορικές θέσεις τύπου χαμηλού επιπέδου (low land) και χρονολογούνται στο 3000-1000π.Χ.
Παιδεία
Στο χωριό λειτουργούσε ένα 3Θέσιο Δημοτικό Σχολείο καθώς και το νηπιαγωγείο. Η οικονομία του χωριού κατά κύριο λόγο βασίζεται στον αγροτικό τομέα.
Σύλλογοι
Στο χωριό υπάρχουν:
Ναοί
Ο Ιερός Ναός του Φυλακίου είναι αφιερωμένος στην Κοίμηση της Θεοτόκου (εορτάζει τα εννιάμερα μέγας αρχιερ. Εσπερινός 22- Θεία Λειτουργία την 23η Αυγούστου Ημέρα Πανηγύρεως). Το εξωκλήσι το οποίο βρίσκεται προς το δρόμο για τον Κέραμο, είναι αφιερωμένο στην αγία Μαρίνα και γιορτάζει στις 17 Ιουλίου (16 εσπερινός-17 Ιουλίου κυριώνυμη ημέρα Πανηγύρεως Θεία Λειτουργία).
Κέντρο κράτησης μεταναστών
thumb|right|400px|Το κέντρο κράτησης μεταναστών - προσφύγων στο Φυλάκιο. Νοτιοανατολικά του χωριού υπάρχει κέντρο κράτησης μεταναστών - προσφύγων οι οποίοι συλλαμβάνονται όταν εισέρχονται παράνομα στην Ελλάδα από τα Ελληνοτουρκικά σύνορα του Έβρου. Το κέντρο φιλοξενείται σε κτήριο που κατασκευάστηκε από ιδιώτη (επιχειρηματία κάτοικο του χωριού) σαν βιοτεχνία ενδυμάτων στη δεκαετία του '80, το οποίο μετά τη χρεωκοπία της επιχείρησης παρέμενε για χρόνια άδειο. Βρίσκεται στον επαρχιακό δρόμο Ορεστιάδας - Κυπρίνου στο σημείο που ο επαρχιακός δρόμος περνάει πάνω από το αρδευτικό κανάλι της περιοχής (που ονομάζεται "διώρυγα" από τους ντόπιους).
Η Ελλάδα έχει δεχτεί έντονη αρνητική κριτική από την διεθνή κοινότητα και τα μέσα μαζικής ενημέρωσης για τα κέντρα κράτησης μεταναστών. Το Φθινόπωρο 2010 ο ειδικός εισηγητής των Ηνωμένων Εθνών για τα βασανιστήρια και την απάνθρωπη μεταχείριση, Μάνφρεντ Νόβακ, είπε: «Ασφυκτικά γεμάτα κέντρα είναι τα κράτησης μεταναστών του Έβρου, που δεν χωρούν άλλους. Καμία από τις εγκαταστάσεις κράτησης μεταναστών δεν μπορεί να θεωρηθεί ότι συμμορφώνεται με ελάχιστα διεθνή πρότυπα ανθρώπινης μεταχείρισης κρατουμένων». Τον Οκτώβριο 2010 η Νομαρχία Έβρου έκλεισε μια πτέρυγα του κέντρου κράτησης μεταναστών στο Φυλάκιο για λόγους υγειονομικούς.
Παραπομπές
Κατηγορία:Δήμος Κυπρίνου Κατηγορία:Χωριά του νομού Έβρου Κατηγορία:Σύνορα Ελλάδας-Τουρκίας
Πετράρχης
Ο Φραντσέσκο Πετράρκα (Francesco Petrarca, 20 Ιουλίου 1304 - 19 Ιουλίου 1374), εξελληνισμένα Φραγκίσκος Πετράρχης, ήταν Ιταλός λόγιος, ποιητής και ένας από τους παλαιότερους Ουμανιστές της Αναγέννησης.
Βάσει των έργων του Πετράρχη και, σε μικρότερο βαθμό, του Δάντη και του Βοκκάκιου, ο Πιέτρο Μπέμπο τον 16ο αιώνα δημιούργησε το μοντέλο για τη σύγχρονη ιταλική γλώσσα.
Ο Πετράρχης έγινε γνωστός για την ανάπτυξη των σονέτων του σε τέτοιο βαθμό τελειότητας, ώστε παρέμειναν αξεπέραστα μέχρι σήμερα και η χρήση τους επεκτάθηκε και σε άλλες ευρωπαϊκές γλώσσες: κατά την Αναγέννηση, αποτέλεσαν αντικείμενο θαυμασμού, αλλά και μίμησης σε όλη την Ευρώπη. Το έργο του Canzoniere με 365 ερωτικά ποιήματα, αφιερωμένα στη Λάουρα, επηρέασε όλη τη μετέπειτα λυρική ποίηση, δημιουργώντας το γνωστό ρεύμα του «πετραρχισμού».
Νεανικά χρόνια και σπουδές
Ο Φραντσέσκο Πετράρκα γεννήθηκε στο Αρέτσο της Ιταλίας. Ο πατέρας του, με τη φιλοδοξία να τον αντικαταστήσει κάποτε στο επάγγελμά του, τον έστειλε σε ηλικία 15 ετών να σπουδάσει νομική στο Μονπελιέ. Όπως ο Οβίδιος και πολλοί άλλοι ποιητές, έτσι κι ο Πετράρχης δεν ήταν λάτρης της νομικής, αλλά ήταν αποφασισμένος να γίνει λόγιος και άνθρωπος των γραμμάτων παρά δικηγόρος.
Το 1323, μετακόμισε στην Μπολόνια, "έδρα" της νομικής μόρφωσης, και έμεινε μαζί με τον αδερφό του, Γκεράρντο, μέχρι και το 1326, ως τον θάνατο του πατέρα του, οπότε και επέστρεψε στην Αβινιόν. Η πατρική περιουσία δεν ήταν ποτέ ιδιαίτερα μεγάλη για τους δυο κληρονόμους: το πιο πολύτιμο απομεινάρι της κληρονομιάς ήταν ένα αυθεντικό χειρόγραφο του Κικέρωνα. Μόνη επιλογή για τον Πετράρχη ήταν να ενδυθεί το σχήμα του κλήρου με την άφιξή του στην Προβηγκία.
Λάουρα
Στις 6 Απριλίου 1327, συνέβη το πιο γνωστό περιστατικό στην ιστορία του Πετράρχη: είδε τη Λάουρα για πρώτη φορά στην εκκλησία της Αβινιόν. Η πραγματική ταυτότητα της γυναίκας αυτής παραμένει άγνωστη, καθώς οι πηγές που αναφέρονται στην ταυτότητα και την οικογενειακή της κατάσταση βασίζονται κυρίως στην παράδοση και σε ατεκμηρίωτα στοιχεία. Αν γίνει δεκτό ότι δεν αποτέλεσε αποκύημα της φαντασίας του Πετράρχη, τα ποιήματά του υποδεικνύουν μια παντρεμένη γυναίκα, με την οποία μοιραζόταν μια σεβαστή, αλλά όχι ιδιαίτερα στενή φιλία.
Ταξίδια
Τόπος κατοικίας του παρέμεινε η Αβινιόν μέχρι το 1333, οπότε και έκανε το πρώτο του μεγάλο ταξίδι, κατά το οποίο επισκέφτηκε το Παρίσι, τη Γάνδη, τη Λιέγη και την Κολωνία, γνωρίζοντας λόγιους άνδρες και αντιγράφοντας χειρόγραφα κλασικών συγγραφέων. Με την επιστροφή του στην Αβινιόν, ασχολήθηκε με τις δημόσιες υποθέσεις και, μεταξύ άλλων, απηύθυνε δυο ποιητικές επιστολές στον Πάπα Βενέδικτο ΙΒ΄. Η ρητορική του δεινότητα κέρδισε τους τυράννους της Βερόνα κι έτσι απέκτησε τη φιλία του πρεσβευτή τους, Άτσο ντι Κορέτζιο.
Λίγο καιρό αργότερα, ο Πετράρχης πραγματοποίησε το πρώτο του ταξίδι στη Ρώμη, όπου του έκαναν τεράστια εντύπωση τα ερείπια της πόλης. Γύρω στο 1337 αποφάσισε να αφιερωθεί στη μοναχική μελέτη, κάτι που τον ξεχώριζε σε μεγάλο βαθμό από τους υπόλοιπους λογίους του Μεσαίωνα. Απέκτησε ένα γιο, τον Τζοβάνι, το 1337 και μια κόρη, τη Φραντσέσκα, το 1343 (το όνομα της μητέρας παραμένει άγνωστο και στις δυο περιπτώσεις).
Στέψη
Εν τω μεταξύ, η φήμη του ως ποιητής της Λατινικής και άλλων γλωσσών σταδιακά όλο και αυξανόταν, ειδικά μετά την έκδοση του έπους του Africa, με αποτέλεσμα να διακηρύσσεται πως κανείς δεν άξιζε περισσότερο το δάφνινο στεφάνι από τον ίδιο τον Πετράρχη. Ο ίδιος επιθυμούσε τη δόξα και εξάντλησε την επιρροή του, προκειμένου να λάβει την τιμή δημόσιας στέψης. Πράγματι, την 1η Σεπτεμβρίου 1340, έλαβε δυο προσκλήσεις: από το Πανεπιστήμιο των Παρισίων και τον βασιλιά Ροβέρτο της Νάπολης.
Αποδεχόμενος την τελευταία πρόσκληση, ταξίδεψε στη Νάπολη τον Φεβρουάριο του 1341 και μετά από συζητήσεις σχετικά με την τέχνη του ποιητή, στάλθηκε με εξαίσιες συστάσεις στη Ρώμη. Εκεί, τον Απρίλιο ο Πετράρχης έλαβε το στέμμα του ποιητή στο Καπιτώλιο από τον Ρωμαίο γερουσιαστή και υπό τις επευφημίες του κόσμου και των πατρικίων. Ο ρητορικός λόγος που εκφώνησε βασιζόταν στα λόγια του Βιργιλίου :
Μετά τη στέψη του στη Ρώμη, άνοιξε νέο κεφάλαιο στη ζωή του, καθώς θεωρούνταν ρήτορας και ποιητής ευρωπαϊκής κλίμακας και υπήρξε προσκεκλημένος πριγκίπων και ευγενών στις βασιλικές αυλές.
Αναγνώριση
Στα επόμενα χρόνια, ο αδελφός του, Γκεράρντο, μπήκε σε μοναστήρι, ενώ ο ίδιος απέρριψε επανειλημμένες προσφορές μιας γραμματειακής θέσης δίπλα στον Πάπα, ένα από τα υψηλότερα αξιώματα, καθώς δεν ήθελε να αμελήσει τις σπουδές του και τη δόξα που του προσέφεραν για εκκλησιαστικές φιλοδοξίες. Τον Ιανουάριο του 1343 πέθανε ο Ροβέρτος της Νάπολης και στάλθηκε ως μέρος της παπικής πρεσβείας στον διάδοχό του, Ιωάννη. Από το ταξίδι του στη Νάπολη άφησε ενδιαφέρουσες πηγές, κι ίσως είναι εδώ που συναντήθηκε για πρώτη φορά με τον Βοκκάκιο.
Το 1347 ο Πετράρχης έχτισε την κατοικία του στην Πάρμα, όπου ήλπιζε να ασχοληθεί με ηρεμία με την ποίηση και την πολιτική, καθότι ιδεαλιστής. Ωστόσο, τα επόμενα δυο χρόνια έφεραν δυστυχίες: η Λάουρα πέθανε από την πανώλη στις 6 Απριλίου 1348, όπως και πολλοί άλλοι στενοί φίλοι του. Το γεγονός αυτό άλλαξε εσωτερικά τον Πετράρχη: άρχισε να σκέφτεται την εγκατάλειψη των εγκοσμίων και κατάστρωσε ένα σχέδιο για την ίδρυση ενός είδους ουμανιστικού μοναστηριού, όπου θα αφιερωνόταν σε περισσότερες σπουδές και θα βρισκόταν σε κοντινή επαφή με τον Θεό.
Αν και κάτι τέτοιο δεν πραγματοποιήθηκε, η επιρροή του γεγονότος αυτού παρατηρείται στα γραπτά του, τα οποία πλέον έχουν πιο θλιμμένο και θρησκευτικό τόνο. Αν και στηλίτευε την πολιτική των διαφόρων δυναστών ιταλικών πόλεων, υποστηρίζοντας τη ρωμαϊκή δημοκρατία, αποδεχόταν τη φιλοξενία τους: από την πλευρά τους, εκείνοι έδειχναν να κατανοούν την ιδιοσυγκρασία του και αναγνώριζαν τις πολιτικές του θεωρίες ως μη πρακτικά εφαρμόσιμες. Εξάλλου, από εκείνη την περίοδο ξεκίνησε και η τάση των Ιταλών πριγκίπων κατά τη διάρκεια της Αναγέννησης να τιμούν και να προστατεύουν τους ανθρώπους των γραμμάτων και των τεχνών.
Το ιωβηλαίο του 1350, ο Πετράρχης μετέβη για προσκύνημα στη Ρώμη, περνώντας και από τη Φλωρεντία, όπου απέκτησε στενή φιλία με τον Βοκάκιο: ο τελευταίος τον θαύμαζε μέχρι λατρείας, ενώ ο Πετράρχης τον αντάμοιβε με συμπάθεια, συμβουλές στις γραμματειακές σπουδές και ηθική υποστήριξη. Το 1351, ο Βοκάκιος μετέφερε στον Πετράρχη, που έμενε στην Πάδοβα, την πρόσκληση του άρχοντα της Φλωρεντίας να γίνει πρύτανης του νεοσυσταθέντος πανεπιστημίου, την οποία, ωστόσο αρνήθηκε.
Τελευταία χρόνια-Θάνατος
Ο γιος του, Τζοβάνι, είχε ήδη πεθάνει από την πανώλη και η κόρη του, Φραντσέσκα, είχε ήδη παντρευτεί, όταν το 1362 εγκαταστάθηκε μόνιμα στην Πάδοβα, αν και την ίδια χρονιά έκανε ένα ταξίδι στη Βενετία. Εκεί, ο Βοκάκιος τον γνώρισε στον Έλληνα Λεόντιο Πιλάτο: ο Πετράρχης δεν κατείχε την ελληνική γλώσσα, αν και προσπάθησε να μάθει τα τελευταία χρόνια της ζωής του. Κατείχε ένα χειρόγραφο από τον Όμηρο και ένα απόσπασμα του Πλάτωνα, ενώ είχε διαβάσει την Ιλιάδα από τη μετάφραση του Βοκάκιου στη λαϊκή λατινική.
Οι παλαιοί του φίλοι πέθαναν σταδιακά. Ημερομηνία θανάτου του φερόταν το έτος 1365, ωστόσο έζησε για άλλη μια περίπου δεκαετία. Το 1369, αποτραβήχτηκε στην Άρκουα, ένα μικρό χωριό, όπου συνέχισε τις μελέτες του. Όλα αυτά τα χρόνια, διατηρούσε και ενδυνάμωνε τη φιλία του με τον Βοκκάκιο. Στις 18 Ιουλίου 1374, βρέθηκε νεκρός ανάμεσα στα βιβλία και έγγραφα της βιβλιοθήκης της κατοικίας του.
Ο Πετράρχης θεωρείται ιδρυτής του ουμανισμού και της Αναγέννησης στην Ιταλία. Ήταν ο πρώτος που δημιούργησε συλλογές βιβλίων σε βιβλιοθήκες, συγκέντρωνε νομίσματα και διατηρούσε χειρόγραφα, αντιγράφοντας ιδιοχείρως όσα δεν μπορούσε να αγοράσει, ενώ ταυτόχρονα είχε μισθωμένους αντιγραφείς και προέτρεπε τους συγχρόνους του στη συλλογή αρχαίων εγγράφων και στη μελέτη της κλασικής ελληνικής και ρωμαϊκής λογοτεχνίας. Οι κλασικοί Έλληνες και Λατίνοι συγγραφείς γι' αυτόν ήταν ακόμα ζωντανοί, εξ ου και κρύβουν σεβασμό και συμπάθεια οι ρητορικές του επιστολές προς τον Κικέρωνα, τον Σενέκα ή τον Βάρρωνα.
"Το κεφάλι του Πετράρχη"
Το 2004, 700 χρόνια από τη γέννηση του ποιητή, ύστερα από έρευνες DNA, ειδικοί επιβεβαίωσαν ότι το κρανίο που βρίσκεται στον τάφο του Πετράρχη δεν ανήκει στον ποιητή, αλλά σ' έναν πολύ μικρόσωμο άντρα.
Υπάρχει η υπόθεση ότι η κλοπή έγινε είτε από τον μοναχό Tommasso Martinelli, που είχε εξοριστεί για τη σύληση του τάφου του Πετράρχη το 1630, είτε από τον καθηγητή Giovanni Canestrini, που επεχείρησε να εξετάσει το κρανίο το 1873, είτε σε κάποια μεταφορά των λειψάνων του Πετράρχη μαζί με άλλους πολύτιμους θησαυρούς, προκειμένου να σωθούν από φυσικές καταστροφές.
Εξωτερικοί σύνδεσμοι
Κατηγορία:Ιταλοί ποιητές Κατηγορία:Ιταλοί συγγραφείς Κατηγορία:Μεσαιωνικοί ποιητές
Live at Hammersmith Odeon (άλμπουμ των Black Sabbath)
Live at Hammersmith Odeon είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Μάιο του 2007 μέσω της δισκογραφικής εταιρείας "Rhino Handmade" στον περιορισμένο αριθμό των 5.000 αντιτύπων.
Η έκδοση αυτή εξαντλήθηκε και υπάρχει μόνο στην επανέκδοση του άλμπουμ "Mob Rules" σε μορφή διπλού CD, από το 2010, της οποίας αποτελεί το δεύτερο μέρος.
Οι ηχογραφήσεις έγιναν στο "Hammersmith Odeon" του Λονδίνου, στις 31 Δεκεμβρίου 1981 και στις 1 και 2 Ιανουαρίου 1982, κατά τη διάρκεια της περιοδείας για την προώθηση του "Mob Rules".
Τραγούδια
1. E5150 (Iommi, Dio, Butler) - 1:19
2. Neon Knights (Iommi, Dio, Butler, Ward) - 4:37
3. N.I.B. (Iommi, Osbourne, Butler, Ward) - 5:16
4. Children of the Sea (Iommi, Dio, Butler, Ward) - 6:07
5. Country Girl (Iommi, Dio, Butler) - 3:53
6. Black Sabbath (Iommi, Osbourne, Butler, Ward) - 8:24
7. War Pigs (Iommi, Osbourne, Butler, Ward) - 7:40
8. Slipping Away (Iommi, Dio, Butler) - 3:18
9. Iron Man (Iommi, Osbourne, Butler, Ward) - 7:05
Αλκυονέας ο Βάκτριος
Στην ελληνική και τη ρωμαϊκή μυθολογία ο Αλκυονέας ο Βάκτριος (στα λατινικά Halcyoneus) ήταν σύντροφος του Φινέα, που αναφέρεται από τον Οβίδιο στις Μεταμορφώσεις του (129-135). Σύμφωνα με αυτή την πηγή, ο Αλκυονεύς ο Βάκτριος σκότωσε έναν πλούσιο Νασαμώνα, τον Δορύλα, κατά τη διάρκεια των γάμων του ήρωα Περσέα. Βλέποντάς τον να ξεψυχά μέσα σε λυγμούς, ο Αλκυονέας του είπε: «Ο χώρος τον οποίο καλύπτει το σώμα σου είναι ό,τι σου υπολείπεται από τα απέραντα κτήματά σου.» Τότε ο Περσέας σήκωσε το Δορύλα και τον εκσφενδόνισε μακριά, αποτελειώνοντάς τον με αυτό τον τρόπο.
Live at Hammersmith Odeon (άλμπουμ των Black Sabbath)
Τραγούδια
10. The Mob Rules (Iommi, Dio, Butler) - 3:33
Αλκυονέας ο Βάκτριος
Πηγές
Αλκυονεας ο Βακτριος Κατηγορία:Ρωμαϊκή μυθολογία
Live at Hammersmith Odeon (άλμπουμ των Black Sabbath)
Τραγούδια
11. Heaven and Hell (Iommi, Dio, Butler, Ward) - 14:24
12. Paranoid (Iommi, Osbourne, Butler, Ward) - 3:21
13. Voodoo (Iommi, Dio, Butler) - 5:44
14. Children of the Grave (Iommi, Osbourne, Butler, Ward) - 5:03
Τα μέλη του συγκροτήματος
Τα τραγούδια τα οποία περιλαμβάνονται στο Live at Hammersmith Odeon ηχογραφήθηκαν από τους εξής μουσικούς:
Πηγές
Κατηγορία:Άλμπουμ του 2007 Κατηγορία:Live άλμπουμ των Black Sabbath
Codex Tchacos
Ο Κώδικας Τσάκος είναι αρχαίος αιγυπτιακός Κοπτικός πάπυρος, 66 σελίδων, του 300 μ.Χ., περίπου, που περιέχει πρώιμα Γνωστικά κείμενα:
Ο πάπυρος
Η σημαντικότητά του έγκειται στο γεγονός ότι περιέχει το πρώτο γνωστό σωζόμενο αντίγραφο του Ευαγγελίου του Ιούδα, ένα κείμενο που χαρακτηρίστηκε αίρεση από την πρώιμη χριστιανική εκκλησία και κρύφτηκε για 1700 χρόνια πριν από την επανακάλυψή του.
Ο κώδικας ανακαλύφθηκε στην Ελ Μίνυα της Αιγύπτου, στη δεκαετία του 1970, αλλά δεν εξετάστηκε, ούτε μεταφράστηκε, έως το 2001, όταν η ιδιοκτήτριά του, Frieda Nussberger-Tchacos, το παρέδωσε στο ίδρυμα αρχαίας τέχνης Μαικήνας (Maecenas Foundation for Ancient Art), στη Βασιλεία της Ελβετίας. Πήρε το όνομά του από τον Δημάρατο Τσάκο, πατέρα της δωρήτριας, που παρέδωσε το χειρόγραφο τον Σεπτέμβριο του 2000.
Τον Απρίλιο του 2006 δημοσιεύθηκε η πλήρης μετάφραση του κειμένου, με εκτεταμένες αναφορές, (National Geographic Society), The Gospel Of Judas (ISBN 1-4262-0042-0, Απρίλιος 2006). Το National Geographic έπαιξε σημαντικό ρόλο στην αποκατάσταση και συντήρηση του κώδικα.
Always Outnumbered, Never Outgunned
Το Always Outnumbered, Never Outgunned είναι το τέταρτο στούντιο άλμπουμ του βρετανικού συγκροτήματος ηλεκτρονικής μουσικής, The Prodigy. Κυκλοφόρησε στο Ηνωμένο Βασίλειο στις 23 Αυγούστου του 2004 από την XL Recordings, και στη Νότια Αμερική στις 15 Σεπτεμβρίου από την Mute Records και την Maveric Records. Ήταν το τελευταίο άλμπουμ της μπάντας που κυκλοφόρησε από την XL Recordings. Για τη δημιουργία του, ο Liam Howlett χρησιμοποίησε σχεδόν αποκλειστικά το πρόγραμμα Propellerhead Reason. Το άλμπουμ περιλαμβάνει περισσότερα φωνητικά από το προηγούμενο The Fat of the Land (1997), ενώ κανείς από τους Keith Flint και Maxim Reality δεν συμμετέχει σε αυτά. Το όνομα του άλμπουμ είναι ένα λογοπαίγνιο πάνω στον τίτλο της αστυνομικής νουβέλας του 1997 Always outnumbered, always outgunned του Walter Mosley. Η παραγωγή έγινε αποκλειστικά από τον Liam Howlett, και σε αυτή τη χρονική στιγμή, ο Leeroy Thornhill είχε αποχωρήσει από το γκρουπ ήδη από το 2000.
Ανεξάρτητα από την εμπορική επιτυχία που είχαν οι Prodigy μέχρι την κυκλοφορία του Always Outnumbered, Never Outgunned, το τελευταίο δεν βάδισε στα χνάρια των προκατόχων του. Οι δισκογραφικές εταιρίες που κυκλοφόρησαν το άλμπουμ, έλυσαν το συμβόλαιο με τους Prodigy ένα χρόνο αργότερα, μετά την κυκλοφορία του Their Law: The Singles 1990–2005. Επίσης, τα singles του άλμπουμ, με εξαίρεση το Girls, απέτυχαν να μπουν στο Top 40, και το άλμπουμ έλαβε μικτές κριτικές με την κυκλοφορία του. Μερικοί κριτικοί το επαίνεσαν, και μερικοί σχολίασαν ότι είναι "μια αποτυχημένη παρεκτροπή από τα προηγούμενα άλμπουμ της μπάντας".
Υπόβαθρο
Το 1996, οι Prodigy έγιναν γνωστοί στο ευρύτερο κοινό, πέραν του Ηνωμένου Βασιλείου, με το κομμάτι τους Firestarter, το single τους από The Fat of the Land του 1997, το οποίο ήταν στην κορυφαία θέση πολλών charts, συμπεριλαμβανομένου και του Billboard 200.
Η μπάντα τελείωσε την περιοδεία προώθησης του άλμπουμ, και έπειτα έκανε ένα διάλειμμα από τις συναυλίες, τις ηχογραφήσεις και την εγγραφή υλικού για το τέταρτο άλμπουμ. Κατά τη διάρκεια αυτής της περιόδου και για περισσότερα από δύο χρόνια, οι Prodigy έκλεισαν την επίσημη ιστοσελίδα τους (ίσως ως μια πράξη συμπάθειας για την αποχώρηση του Leeroy Thornhill), αντικαθιστώντας την αρχική σελίδα με ένα λογότυπο τους συγκροτήματος πάνω σε μαύρο φόντο και το κείμενο "We will be back" (ελληνικά: "Θα επιστρέψουμε"). Όλα αυτά πυροδότησαν φήμες για διάλυση της μπάντας. Η ιστοσελίδα επαναπροωθήθηκε πριν την κυκλοφορία ενός νέου single το 2002.
Αυτό το single ήταν το Baby's got a temper και βγήκε στη 1 Ιουλίου. Οι στίχοι του ομώνυμου τραγουδιού ήταν του Keith Flint, αφορούσαν το θέμα της κατάχρησης του υπνωτικού Rohypnol (γνωστό στην Ελλάδα με το όνομα Hipnosedon) και για τον ίδιο λόγο δημιούργησαν αντιπαράθεση. Το κομμάτι έλαβε κυρίως αρνητικές κριτικές από τα μέσα. Από τότε, ο Liam Howlett απέρριψε το τραγούδι. Παρά την προφανή χαμηλή δημοσιότητα, το κομμάτι ανέβηκε στο Top 5 των Canadian Singles Chart και UK Singles Chart. Το Baby's got a temper αρχικά θα έβγαινε σαν single του Always Outnumbered, Never Outgunned, αλλά τελικά η μπάντα αποφάσισε να μην το συμπεριλάβει καν στο άλμπουμ. Έτσι, το 2008, στην δισκογραφία της επίσημης ιστοσελίδας τους κατηγοριοποιήθηκε ως EP.
Σύνθεση
Το Always Outnumbered, Never Outgunned έχει μια εναλλαγή στυλ η οποία διαφέρει από τις προηγούμενες κυκλοφορίες. Αν και ηχογραφήθηκε κυρίως με το πρόγραμμα Propellerhead Reason, το άλμπουμ περιλαμβάνει συνθέσεις από διάφορους μουσικούς.
Ξεκινάει με το κομμάτι Spitfire του οποίου το όνομα προέρχεται από το αεροπλάνο με το ίδιο όνομα του Β' Παγκοσμίου Πολέμου, και περιέχει φωνητικά της Juliette Lewis. Επίσης, παίζει και στην ταινία τρόμου House of Wax (2005).
Το Girls ξεκινά με sample φωνητικών από το κομμάτι Style of the street των Broken Glass. Όταν πέφτει ο ρυθμός και τα μπάσα, η μορφή του αλλάζει από hip hop σε υπερβολικό distortion και θόρυβο. Ο ρυθμός του αυτός προέρχεται από το τραγούδι You're the one for me του D. Train. Τα φωνητικά κάνει το αγγλικό γυναικείο συγκρότημα The (Magnificent) Ping Pong Bitches.
Το Memphis Bells μεταβαίνει ομαλά μετά το Girls, και περιέχει φωνητικά της Princess Superstar.
Το Get Up Get Off έχει φωνητικά του Twista.
Το Wake Up call είχε να κάνει με το να ξυπνάς το πρωί και να είσαι "back on tour" (να επιστρέφεις στην περιοδεία). Τα φωνητικά τα κάνει ο Kool Keith από τους Ultramagnetic MCs.
Ο ρυθμός του Action Radar ήταν επηρεασμένος από τη νεότερη hip hop μουσική, ωστόσο κάτι τέτοιο δεν αναφέρεται από τον Liam Howlett, ούτε καν στο booklet του δίσκου.
Το Medusa's Path εμπνεύστηκε από το ταξίδι των γονιών του Damian Taylor στο Ιράν. Είναι ένα instrumental κομμάτι που έχει στοιχεία από το Elahaye naz του μουσικού από το Ιράν, Banān, και έχει sample από ένα ρεμίξ του τραγουδιού Plastic Dreams του Δανού DJ, Jaydee.
Το Phoenix είναι στην ουσία διασκευή του Love Buzz από τους Shocking Blue, που έγινε ευρύτερα γνωστό από τους Nirvana.
Το The Way It Is παίρνει sample από το Thriller του Michael Jackson.
Στο Shoot Down συμμετέχουν οι Noel & Liam Gallagher των Oasis.
Εξωτερικοί σύνδεσμοι
Κατηγορία:Άλμπουμ του 2004 Κατηγορία:Άλμπουμ των Prodigy
ΚΚ Τσεντεβίτα Ζάγκρεμπ
Ιστορία
Η Τσεντεβίτα ιδρύθηκε το 1991 στο Ζάγκρεμπ με αρχικό όνομα ΚΚ Μπότινετς, από την ομώνυμη συνοικία όπου είχε την έδρα του το κλαμπ μέχρι το 2011. Αργότερα το όνομα της ομάδας άλλαξε σε ΚΚ Χιρόν για χορηγικούς λόγους. Αγωνιζόμενη χρόνο με χρόνο στις χαμηλότερες κατηγορίες του κροατικού μπάσκετ, ανέβηκε τελικώς στην Α-1 της Κροατίας το 2002. Την πρώτη μάλιστα χρονιά της στην κορυφαία κατηγορία, κατέκτησε την 5η θέση, πίσω από τις ονομαστές Τσιμπόνα Ζάγκρεμπ, Ζάνταρ, ΚΚ Ζάγκρεμπ και Σπλιτ.
Το 2005 η Ατλάντικ Γκρούπα, μια ισχυρή περιφερειακή εταιρεία, έγινε ο κύριος χορηγός της ομάδας, γεγονός που άλλαξε τις προοπτικές του κλαμπ. Το όνομά του άλλαξε σε Τσεντεβίτα από το ομώνυμο πολύ δημοφιλές ισοτονικό ποτό παραγωγής της εταιρείας Ατλάντικ. Το 2010/11 η ομάδα πραγματοποίησε την καλύτερη μέχρι τότε πορεία στην ιστορία της, κατακτώντας τη 2η θέση στην Κροατική Α-1 και φτάνοντας μέχρι τα ημιτελικά του Κυπέλλου Κροατίας, τερματίζοντας συγχρόνως 7η στην ισχυρή διοργάνωση της Αδριατικής Λίγκας και επίσης συμμετέχοντας στο φάιναλ φορ του Eurocup. Την επόμενη σεζόν, 2011-12, ήρθε πάλι 2η στην Κροατική Α-1, χάνοντας το πρωτάθλημα με μειονέκτημα έδρας από την Τσιμπόνα Ζάγκρεμπ με 3-1 νίκες στους τελικούς των πλέι οφ.
Εξωτερικοί σύνδεσμοι
Κατηγορία:Κροατικοί σύλλογοι καλαθοσφαίρισης Κατηγορία:Ιδρύσεις αθλητικών συλλόγων το 1991 Κατηγορία:Ιδρύσεις ομάδων καλαθοσφαίρισης το 1991
NGC 2146
Ο NGC 2146 είναι ραβδωτός σπειροειδής γαλαξίας τύπου SB(s)ab pec ο οποίος βρίσκεται στον αστερισμό Καμηλοπάρδαλις. Ανακαλύφθηκε το 1876 από τον αστρονόμο Φρήντριχ Βίνεκε (Friedrich Winnecke) και έχει διάμετρο 80 χιλιάδων ετών φωτός.
Το πιο αξιοσημείωτο χαρακτηριστικό του γαλαξία είναι τα νέφη σκόνης ενός από τους σπειροειδείς βραχίονές του. Παρατηρώντας από τη Γη, ο βραχίονας αυτός φαίνεται να περνά κατά μήκος του γαλαξιακού πυρήνα και έχει καμφθεί κατά 45 μοίρες εξαιτίας της βαρυτικής αλληλεπίδρασης με μικρότερο γαλαξία, πιθανότατα τον NGC 2146a, πριν από 0,8 δισεκατομμύρια χρόνια περίπου. Στην προαναφερθείσα βαρυτική αλληλεπίδραση αποδίδεται επίσης και σχετικά υψηλός ρυθμός γέννησης νέων αστέρων στον NGC 2146, που τον κατατάσσει στους αστρογόνους γαλαξίας.
Εξωτερικοί σύνδεσμοι
Κατηγορία:Ραβδωτοί σπειροειδείς γαλαξίες Κατηγορία:Καμηλοπάρδαλις (αστερισμός) 3429 18797 3429
Κύπελλο ΑΟΚΝΕΛ
Το Πανσόλειο Κύπελλο αποτελεί ποδοσφαιρική τοπική διοργάνωση κυπέλλου στην επαρχία Λεμεσού της Κύπρου. Διοργανώνεται από την Αθλητική Ομοσπονδία Κέντρων Νεότητας Λεμεσού (ΑΟΚΝΕΛ) από το 1977. Στη διοργάνωση συμμετέχουν οι ομάδες του Πρωταθλήματος ΑΟΚΝΕΛ.
Η κυπελλούχος ομάδα αποκτά το δικαίωμα συμμετοχής στο Κύπελλο Κυπελλούχων ΣΤΟΚ.
Δομή
Στο Κύπελλο ΑΟΚΝΕΛ συμμετέχουν οι ομάδες του Πρωταθλήματος ΑΟΚΝΕΛ, οι οποίες αγωνίζονται σε διπλούς νοκ-άουτ αγώνες μεταξύ τους. Ο τελικός είναι μονός και διεξάγεται σε ουδέτερο στάδιο.
Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. (Ο πίνακας δεν είναι πλήρης καθώς δεν έχουν εντοπιστεί πληροφορίες για όλες τις περιόδους).
Νικόστρατος (αποσαφήνιση)
Η ονομασία Νικόστρατος μπορεί να αναφέρεται στα παρακάτω άτομα:
Κύπελλο ΑΟΚΝΕΛ
Οι κυπελλούχες ομάδες
α Διεκόπη λόγω της Πανδημίας COVID-19.
Παραπομπές
Κατηγορία:Αθλητική Ομοσπονδία Κέντρων Νεότητας Λεμεσού Κατηγορία:Ποδοσφαιρικές διοργανώσεις Κύπρου
Vodafone
Η Vodafone είναι πολυεθνική Βρετανική εταιρεία κινητής τηλεφωνίας, και μία από τις μεγαλύτερες σε χρηματιστηριακή αξία επιχειρήσεις, με παρουσία σε πολλές χώρες στην Ευρώπη, τις ΗΠΑ, την Ευρύτερη Μέση Ανατολή, την Αφρική, τη Νοτιοανατολική Ασία, την Άπω Ανατολή και σε πολλά άλλα μέρη του κόσμου με θυγατρικές εταιρείες, ελεγχόμενες εταιρείες και επενδύσεις.
Βασικά στοιχεία
Οι θυγατρικές εταιρείες κινητής τηλεφωνίας του Ομίλου, λειτουργούν με το εμπορικό σήμα «Vodafone». Στις ΗΠΑ, η ελεγχόμενη εταιρεία του Ομίλου φέρει την ονομασία Verizon Wireless. Τα δύο τελευταία οικονομικά έτη, ο Όμιλος υπέγραψε επίσης συμβάσεις με πέντε εταιρείες δικτύων σε χώρες όπου ο Όμιλος δεν διαθέτει μετοχικό κεφάλαιο. Σύμφωνα με τους όρους των συγκεκριμένων Συμβάσεων Εταιρικών Δικτύων, ο Όμιλος και τα εταιρικά του δίκτυα συνεργάζονται για την ανάπτυξη και το μάρκετινγκ παγκόσμιων υπηρεσιών που φέρουν λογότυπα δύο εμπορικών σημάτων.
Στις 31 Δεκεμβρίου 2005, βάσει των εγγεγραμμένων πελατών στις κοινοπραξίες τηλεπικοινωνιών στις οποίες είχε συμφέροντα κυριότητας, ο Όμιλος είχε 179,3 εκατομμύρια πελάτες. Ο αριθμός αυτός δεν περιλαμβάνει τους πελάτες των υπηρεσιών τηλεειδοποίησης (paging), και υπολογίζεται σε αναλογική βάση σύμφωνα με τα εκατοστιαία συμφέροντα της Εταιρείας στις συγκεκριμένες κοινοπραξίες. Η εταιρεία έχει επίσης περίπου 55.000 υπαλλήλους, με μεγαλύτερη συνεισφορά τη Vodafone Γερμανίας (12.073 υπάλληλοι) και δεύτερη τη Vodafone Ηνωμένου Βασιλείου με 11.681 υπαλλήλους.
Διευθύνων σύμβουλος της εταιρείας είναι ο Αρουν Σαριν. Ο υπεύθυνος για την Ευρώπη (και την Ελλάδα) είναι ο Μπιλ Μόρροου.
Χορηγίες
Η Vodafone είναι χορηγός της McLaren-Mercedes στη Φόρμουλα 1 ενώ για αρκετά χρόνια το όνομά της είχε συνδεθεί με τη χορηγία της Ferrari και της Μάντσεστερ Γιουνάιτεντ και από το 2012 χορηγεί τη Sony για το PlayStation Vita στην 3G έκδοση του.
Λογότυπο
Το λογότυπο της εταιρείας όπως έχει εξελιχθεί με το πέρασμα του χρόνου.
Θάνατοι τον Ιανουάριο του 2023
Παρατίθενται παρακάτω θάνατοι σημαντικών προσώπων που συνέβησαν τον Ιανουάριο του 2023. Των ονομάτων ακολουθούν η ηλικία, η ιδιότητα, σύνοψη της σημαντικότητάς τους και πηγή που μετέδωσε την είδηση του θανάτου (προαιρετικά αναφέρεται και η αιτία).
Παραπομπές
01
Νικαγόρας ο Ρόδιος
Ο Νικαγόρας ο Ρόδιος (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Λίνδο της Ρόδου, ο οποίος στέφθηκε νικητής στα ιππικά αγωνίσματα του κέλη και συνωρίδος κατά τους 118ους ολυμπιακούς αγώνες της αρχαιότητας (308 π.Χ.). Αναφέρεται επίσης πως υπήρξε νικητής στο τέθριππο στα Πύθια, Ίσθμια, Νέμεα και Παναθήναια.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Πυθιονίκες Κατηγορία:Ισθμιονίκες Κατηγορία:Νεμεονίκες Κατηγορία:Αρχαίοι Ρόδιοι ολυμπιονίκες Κατηγορία:Αρχαίοι ολυμπιονίκες της συνωρίδας‎ Κατηγορία:Αρχαίοι ολυμπιονίκες του κέλη‎ Κατηγορία:Αρχαίοι ολυμπιονίκες (4ος αιώνας π.Χ.)
Γυμνή γιόγκα
μικρογραφία| [[Ντασανάμι Σαμπράνταγια στην Ινδία το 2013]] Η γυμνή γιόγκα (σανσκριτικά: nagna ή vivastra yoga) είναι η πρακτική της γιόγκα χωρίς ρούχα. Υπήρχε από την αρχαιότητα ως πνευματική πρακτική και αναφέρεται στο Μπαγκαβατά Πουράνα του 7ου-10ου αιώνα και από τον αρχαίο Έλληνα γεωγράφο Στράβων.
Οι πρώτοι υποστηρικτές της γυμνής γιόγκα στη σύγχρονη εποχή περιλαμβάνουν τους γυμνοσοφιστές όπως ο Πιέρ Μπερνάρ και η συγγραφέας Μαργκερίτ Ανιέλ.
Αρχαία χρόνια
Η γιόγκα ασκείται γυμνή από την αρχαιότητα. Στο παγκαβατά Πουράνα (γραμμένο περίπου 800-1000 μ.Χ.) αναφέρεται:
Ο Αλέξανδρος ο Μέγας έφτασε στην Ινδία τον 4ο αιώνα π.Χ.. Μαζί με το στρατό του, πήρε μαζί του Έλληνες ακαδημαϊκούς που αργότερα έγραψαν απομνημονεύματα για τη γεωγραφία, τους ανθρώπους και τα έθιμα που είδαν. Ένας από τους συντρόφους του Αλεξάνδρου ήταν ο Ονησίκριτος, που αναφέρεται στο Βιβλίο 15, Ενότητες 63-65 του Στράβωνα, ο οποίος περιγράφει τους γιόγκι της Ινδίας. Ο Ονησίκριτος ισχυρίζεται ότι αυτοί οι Ινδοί γιόγκι ( Mandanis) ασκούσαν ψυχρότητα και «διαφορετικές στάσεις - όρθιοι ή καθιστοί ή ξαπλωμένοι γυμνοί - και ακίνητοι».
Αρχές του 20ού αιώνα
Στις αρχές του 20ου αιώνα, ο όρος γυμνοσοφία έγινε κατάλληλος από διάφορες ομάδες που ασκούσαν γύμνια, ασκητισμό και διαλογισμό. Ο Πιέρ Μπερνάρ συνδύασε τη δημοτικότητα του ανατολίτικου χορού με τη γιόγκα. Το 1914 ήταν υπεύθυνος σε σχολή γιόγκα για γυναίκες στη Νέα Υόρκη. Πέντε χρόνια αργότερα, άνοιξε ένα ινστιτούτο για τις γυναίκες, διδάσκοντας Γιόγκα Γυμνοσοφίας - ένα όνομα που μεταδίδει το συνδυασμό γιόγκα και γυμνισμού. Δίδαξε μέχρι το 1982.
Από τη δεκαετία του 1960
Στη Δύση από τη δεκαετία του 1960, η πρακτική της γυμνής γιόγκα έχει ενσωματωθεί στο κίνημα των χίπηδων και σε προοδευτικές συνθήκες ευεξίας, όπως στο Ινστιτούτο Εσαλέν στην Καλιφόρνια και στην αποικία γυμνιστών του Ελίζιουμ στην Τοπάνγκα του Λος Άντζελες.
Στον κινηματογράφο
Η γυμνή γιόγκα της Εσαλέν απεικονίστηκε στην κωμική ταινία του 1968 Bob & Carol & Ted & Alice. Άλλες ταινίες περιλαμβάνουν τις: I Am Curious (Yellow) του 1967 με τη Λένα Νίμαν, The Harrad Experiment του 1973 και την ίδια χρονιά το σύντομο ντοκιμαντέρ Naked Yoga.
Εξωτερικοί σύνδεσμοι
Κατηγορία:Είδη γιόγκα Κατηγορία:Γύμνια
Γ΄ κατηγορία ποδοσφαίρου ανδρών Κύπρου 1978-79
Η Γ΄ κατηγορία Κύπρου 1978-79 αποτέλεσε το 8ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Ορφέας Λευκωσίας για 1η φορά στην ιστορία του.
Σύστημα διεξαγωγής
Στο πρωτάθλημα της Γ΄ κατηγορία την περίοδο 1978-79 συμμετείχαν 10 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Β΄ κατηγορία 1979-80. Η τελευταία ομάδα υποβιβάστηκε στα αγροτικά πρωταθλήματα.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1977-78
Ομάδες που προήχθησαν στην Β΄ κατηγορία 1978-79
Ομάδες που διαβαθμίστηκαν στα αγροτικά πρωταθλήματα:
Ομάδες που διαβαθμίστηκαν από την Β΄ κατηγορία 1977-78
Βαθμολογία
Η τελική βαθμολογία του πρωταθλήματος ήταν:
Δείτε επίσης
Κατηγορία:Εγχώρια ποδοσφαιρικά πρωταθλήματα 1978-1979 Κατηγορία:Γ΄ κατηγορία ποδοσφαίρου ανδρών Κύπρου
Goa Gil
Ο Goa Gil είναι Αμερικανός μουσικός, DJ, παραγωγός και διοργανωτής φεστιβάλ και υπαίθριων συναυλιών. Είναι ένας από τους ιδρυτές των καλλιτεχνικών ρευμάτων Goa trance και Psytrance της ηλεκτρονικής χορευτικής μουσικής. Παίζει μουσική σε πάρτι ηλεκτρονικής χορευτικής μουσικής ή (και) φεστιβάλ.
Βιογραφία
Γεννήθηκε και μεγάλωσε στο Σαν Φρανσίσκο και το 1969 άρχισε να γυρίζει το κόσμο μέχρι που έφτασε στη Γκόα, στην Ινδία. Σύντροφός του είναι η Ariane MacAvoy, επίσης παραγωγός Psytrance και DJ, με την οποία έχουν σχηματίσει ένα μουσικό δίδυμο που ονομάζεται the Nommos. Από τη δεκαετία του 1980 έχει διοργανώσει μερικά από τα πρώτα πάρτι Goa Full Moon. Κυκλοφορεί άλμπουμ του από τη δεκαετία του 1990 τα οποία περιλαμβάνουν τόσο δικά του DJ set, όσο και ρεμίξ άλλων καλλιτεχνών.
Εξωτερικοί σύνδεσμοι
Κατηγορία:Αμερικανοί μουσικοί Κατηγορία:Ινδοί μουσικοί Κατηγορία:Ηλεκτρονικοί μουσικοί
Νότια Αφρική
Η Νότια Αφρική, επίσημα Δημοκρατία της Νότιας Αφρικής είναι χώρα που τοποθετείται γεωγραφικά στο νότιο άκρο της αφρικανικής ηπείρου. Έχει πληθυσμό 60.604.992 κατοίκους σύμφωνα με επίσημη εκτίμηση για το 2022. Συνορεύει με τις χώρες: Ναμίμπια, Μποτσουάνα, Ζιμπάμπουε, Μοζαμβίκη και Εσουατίνι καθώς και με το Λεσότο που είναι περίκλειστο έδαφος, περιβαλλόμενο πανταχόθεν από περιοχές της Νότιας Αφρικής. Τον Ιούνιο του 2010 η Νότια Αφρική έγινε η πρώτη αφρικάνική χώρα η οποία διοργάνωσε Παγκόσμιο Κύπελλο Ποδοσφαίρου (Μουντιάλ).
Οι φυλετικές διαμάχες της λευκής μειονότητας με τη μαύρη πλειοψηφία έπαιξαν σημαντικό ρόλο στην ιστορία και την πολιτική της Νότιας Αφρικής, ιδιαίτερα σε ό,τι αφορά στο απαρτχάιντ, που θεσμοθετήθηκε το 1948 από το Νοτιοαφρικανικό Εθνικό Κόμμα, αν και οι φυλετικές διακρίσεις προϋπήρχαν. Οι νόμοι που καθόρισαν το απαρτχάιντ ως εσωτερική πολιτική του κράτους άρχισαν να φθίνουν το 1990, μετά από μακρό και βίαιο αγώνα της μαύρης πλειοψηφίας και ορισμένων, λευκών (π.χ. Αντρέ Μπρινκ και Λευκή Ξερή Εποχή) έγχρωμων και Ινδών Νοτιοαφρικανών.